นักวิเคราะห์คาดเฟดหั่นดอกเบี้ย 0.25% หลังตัวเลขจ้างงานนอกภาคเกษตรสหรัฐต่ำคาด
นักวิเคราะห์คาดเฟดหั่นดอกเบี้ย 0.25% หลังตัวเลขจ้างงานนอกภาคเกษตรสหรัฐต่ำคาด
นักวิเคราะห์คาดเฟดหั่นดอกเบี้ย 0.25% หลังตัวเลขจ้างงานนอกภาคเกษตรสหรัฐต่ำคาด
9 ก.ย. 2562

ผู้สื่อข่าวรายงานว่า นักวิเคราะห์ในตลาดการเงินคาดการณ์ว่า ธนาคารกลางสหรัฐ (เฟด) จะปรับลดอัตราดอกเบี้ยในการประชุมเดือนนี้ หลังจากตัวเลขการจ้างงานนอกภาคเกษตรเดือนส.ค.ของสหรัฐออกมาต่ำกว่าคาด
โดยกระทรวงแรงงานสหรัฐรายงานว่า ตัวเลขการจ้างงานนอกภาคเกษตรเพิ่มขึ้นเพียง 130,000 ตำแหน่งในเดือนส.ค. ต่ำกว่าที่นักวิเคราะห์คาดการณ์ที่ระดับ 150,000 ตำแหน่ง  ส่วนอัตราการว่างงานยังคงอยู่ที่ระดับ 3.7% สอดคล้องกับที่นักวิเคราะห์คาดการณ์ไว้
ทั้งนี้นักวิเคราะห์คาดการณ์ว่า เฟดจะปรับลดอัตราดอกเบี้ย 0.25% ในการประชุมนโยบายการเงินในวันที่ 17-18 ก.ย. หลังจากที่ได้ปรับลดอัตราดอกเบี้ย 0.25% ในการประชุมรอบที่แล้วในวันที่ 30-31 ก.ค. ซึ่งเป็นการปรับลดอัตราดอกเบี้ยเป็นครั้งแรกนับตั้งแต่วันที่ 16 ธ.ค. 2551